HBO sendte TV-serien i to formater. Serien ble sendt som to tretimers TV-filmer som tilsvarer skuespillets to deler og , men også som seks timeslange episoder som tilsvarer aktene til hver del. De tre første episodene («Bad News», «In Vitro» og «The Messenger») ble sendt 7. desember 2003, mens de siste episodene («Stop Moving!», «Beyond Nelly» og «Heaven, I'm in Heaven») ble sendt uken etter. Miniserien fikk god kritikk og vant en rekke gjeve bransjepriser, blant annet en Golden Globe og en Primetime Emmy Award for beste miniserie. Al Pacino, Meryl Streep, Mary-Louise Parker og Jeffrey Wright vant alle Emmy-priser for sine rolleskildringer. Miniserien slo prisrekorden til (1977) og vant til sammen 11 Emmy-priser fra 21 nominasjoner.